4.L-Istati Membri għandhom jinnotifikaw id-dispożizzjonijiet li jimplimentaw il-paragrafi minn 1 sa 3 lill-Kummissjoni sal-jj/xx/ssss [PO: please insert the date 12 months after entry into force of this Regulation.] u għandhom jinnotifikaw lill-Kummissjoni minnufih b'xi emendi oħra li jaffettwaw dawk id-dispożizzjonijiet.

Artikolu 94

Emendi għar-Regolament (UE) Nru 582/2011

1. Ir-Regolament (UE) Nru 582/2011 huwa emendat kif ġej:

(1) L-Artikoli 2a sa 2h huma mħassrin;

(2) L-Anness XVII huwa mħassar.

2.Ir-referenzi għad-dispożizzjonijiet imħassrin tar-Regolament (UE) Nru 582/2011 għandhom jitqiesu bħala referenzi għal dan ir-Regolament u għandhom jinqraw b’konformità mat-tabella ta’ korrelazzjoni stabbilita fil-punt 4 tal-Anness XVIII għal dan ir-Regolament.

Artikolu 95

Revoka tad-Direttiva 2007/46/KE

Id-Direttiva 2007/46/KE tiġi rrevokata b’effett mill-1 ta’ Jannar 201X.

Ir-referenzi għad-Direttiva 2007/46/KE għandhom jitqiesu bħala referenzi għal dan ir-Regolament u għandhom jinqraw b’konformità mat-tabella ta’ korrelazzjoni stabbilita fil-punt 5 tal-Anness XVIII għal dan ir-Regolament.

Artikolu 96

Dispożizzjonijiet tranżitorji

1.Dan ir-Regolament ma għandux jinvalida approvazzjoni tat-tip għall-vettura kollha jew approvazzjoni tat-tip tal-UE mogħtija għal vetturi jew għal sistemi, komponenti jew unitajiet tekniċi separati qabel il-[PO: please insert the date of application as mentioned in Article 98].

2.L-awtoritajiet tal-approvazzjoni għandhom jagħtu estensjonijiet u reviżjonijiet ta’ approvazzjonijiet tat-tip għall-vettura kollha u approvazzjonijiet tat-tip tal-UE għall-vetturi, għas-sistemi, għall-komponenti jew għall-unitajiet tekniċi separati msemmija fil-paragrafu 1 b’konformità mal-Artikoli 31 u 32 ta’ dan ir-Regolament.

3.Il-validità tal-approvazzjonijiet tat-tip għall-vettura kollha msemmija fil-paragrafu 1 għandha tiġi fi tmiemha sa mhux aktar tard mill-[PO: please insert the date, which should be the date of application as mentioned in Article 98 + 5 years] u l-awtoritajiet tal-approvazzjoni jistgħu biss iġeddu dawk l-approvazzjonijiet tat-tip għall-vettura kollha b’konformità mad-dispożizzjonijiet tal-Artikolu 33 ta’ dan ir-Regolament.

4.Is-servizzi tekniċi diġà maħturin qabel id-dħul fis-seħħ ta’ dan ir-Regolament għandhom ikunu soġġetti għall-valutazzjoni msemmija fl-Artikolu 77.

Id-deżinjazzjoni tas-servizzi tekniċi li huma diġà maħturin qabel id-dħul fis-seħħ ta’ dan ir-Regolament għandha tiġġedded fi żmien sentejn mid-dħul fis-seħħ ta’ dan ir-Regolament fejn dawk is-servizzi tekniċi jikkonformaw mar-rekwiżiti rilevanti stabbiliti f’dan ir-Regolament.

Il-validità tad-deżinjazzjoni tas-servizzi tekniċi magħmula qabel id-dħul fis-seħħ ta’ dan ir-Regolament għandha tintemm tal-inqas sentejn wara d-data tad-dħul fis-seħħ ta’ dan ir-Regolament.

Artikolu 97

Ir-rapportar

1.Sal-31 ta' Diċembru 20xx [PO: please insert the year, which should be the year of application as mentioned in Article 98 + 5 years] l-Istati Membri għandhom jgħarrfu lill-Kummissjoni dwar l-applikazzjoni tal-approvazzjoni tat-tip u l-proċeduri tas-sorveljanza tas-suq stipulati f’dan ir-Regolament.

2.Abbażi tal-informazzjoni fornuta taħt il-paragrafu 1, il-Kummissjoni għandha tippreżenta rapport ta’ evalwazzjoni lill-Parlament Ewropew u lill-Kunsill dwar l-applikazzjoni ta’ dan ir-Regolament, inkluż dwar il-funzjonament tal-verifika ta’ konformità skont l-Artikolu 9 sal-31 ta’ Diċembru 20ss. [PO: please insert the year, which should be the year 20xx as mentioned in paragraph 1 + 1 year]

Artikolu 98

Dħul fis-seħħ u applikazzjoni

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.